**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU DELOVNE USPEŠNOSTI DIREKTORICE LJUDSKE UNIVERZE NOVA GORICA**

*PRAVNA PODLAGA:*

* Četrta točka 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda Ljudske univerze Nova Gorica je dne 29. 3. 2021 na Občino Renče-Vogrsko naslovil zaprosilo za izdajo soglasja pri določanju delovne uspešnosti direktorice tega javnega zavoda, ga. Nade Uršič Debeljak. Vlogi je priložil obrazec - ugotavljanje delovne uspešnosti direktorice.

*RAZLOGI ZA SPREJETJE SKLEPA:*

Iz okrožnice Ministrstva za izobraževanje, znanost in šport št. 6030-1/2021/33 z dne 11. 3. 2021 izhaja, da mora organ, pristojen za imenovanje direktorja (Svet zavoda), na podlagi 7. člena Uredbe o plačah direktorjev v javnem sektorju pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Ljudska univerza med drugim izvaja javno veljavni program osnovne šole za odrasle. Četrta točka 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

Vlogo Sveta zavoda je dne 29. 3. 2021 na svoji 16. redni seji obravnaval Odbor za družbene dejavnosti in sprejel sklep, s katerim predlaga Občinskemu svetu, da poda soglasje o določanju delovne uspešnosti direktorice zavoda Ljudska univerza Nova Gorica v besedilu, kot predlaga Svet zavoda.

*CILJI IN NAČELA:*

Občina Renče-Vogrsko bo Svetu zavoda Ljudska univerza Nova Gorica kot občina soustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Finančne posledice niso predvidene.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18 in 30/18) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**S K L E P**

1.

Občina Renče-Vogrsko podaja Svetu zavoda Ljudska univerza Nova Gorica soglasje za izplačilo dela plače za delovno uspešnost direktorice za leto 2020.

2.

Ta sklep začne veljati takoj.

Tarik Žigon

 ŽUPAN

Številka: \_\_\_\_\_\_\_\_

Bukovica, \_\_\_\_\_\_\_